Dreigende staking kan tot nog afleggings in staalbedryf lei | Maroela Media
Dreigende staking kan tot nog afleggings in staalbedryf lei
Die vakbond Solidariteit het vandag sy kommer uitgespreek oor die dreigende staking in die staalbedryf. Die vakbond het voorts gewaarsku dat 'n staking in die bedryf nie net 'n geweldige negatiewe impak op sowel die plaaslike staalbedryf en die land se ekonomie sal hê nie, maar ook op werksgeleenthede in die bedryf.
Dit volg nadat die South African Federation of Trade Unions (SAFTU) vroeër sy steun aan die National Union of Metalworkers of South Africa (NUMSA) oor NUMSA se beplande stakingsaksie in die bedryf toegesê het.
Volgens Marius Croucamp, adjunkhoofsekretaris van Solidariteit se metaal- en ingenieursbedryf, is die dreigende staking 'n gevolg van werkgewers en die vakbonde se gebrek om 'n poging aan te wend om 'n oplossing vir die loongeskil te vind.
"Solidariteit het vroeër sy bereidwilligheid uitgespreek om in bilaterale gesprekke met werkgewerorganisasies te tree maar slegs 'n handjievol van die organisasies het bereidwilligheid getoon om verder te onderhandel," het Croucamp verduidelik.
Intussen het Solidariteit 'n afleggingskennisgewing van die Macsteel-groep ontvang waarin gemeld word dat die groep beoog om sy arbeidsmag met sowat 310 poste te verminder.
Volgens Croucamp kan die voortslepende krisis rakende die loononderhandelinge in die bedryf tot nog afleggings lei. "Daar sal dringend opgetree moet word om te verseker dat soveel as moontlike werksgeleenthede in die bedryf behoue bly. Ons is bevrees dat 'n langdurige staking die teenoorgestelde uitwerking tot gevolg sal hê," het Croucamp gesê.
Só lyk Wes-Kaapse damvlakke nou
Uit elke 100 stakers gaan 40 hoër lone kry.
Die res gaan afgelê word weens "ekonomiese" omstandighede.
"n Familielid van my werk in 'n vervaardigings fabriek wat staal komponente vervaardig.2 jaar gelede het hul swart arbeiders vir 2 weke gestaak.Die blankes base ingesluit het die vervaardiging voortgesit en baie beter produktiwieteit behaal met baie minder mense.Die uiteinde?Na die staking tot 'n einde gekom het ,is 50% van die werkers wat gestaak het ontslaan terwyl die unie nie naastenby gekry het waarvoor gestaak is nie.Dis nie die moeite werd om te staak nie!
Ek het in die vroee jare ook in n staalfabriek gewerk en ek was bly dat ek kon werk en dat ek werk gehad het, gesellige kollegas .
Geen loongeskille en ook geen stakings en elke einde van die maand as ons salaris uitbetaal word en die huishoudelike uitgawes is iets meer dan verwag dan pas ons aan.
Omgaan met die omstandighede waarin jy verkeer en pas jouself daaraan aan maar nie gaan loop en staak nie.
Ek werk nou in die staalbedryf. Die stakings is regtig baie skrikwekkend. Ons sidder om te dink wat kan gebeur.
Dit is die koue, ongevoelige houdings van werkgewers en werknemers wat skrikwekkend is. Aangesien ons reeds n resessie beleef, is die staalbedryf verseker n slagoffer van negatiewe groei. Dit mag moontlik die werkgewers se onverbiddelike houding teenoor die looneise weerspieël. Daar waar met die winsgewendheid van n besigheid gewerk word, is is daar n streep in die grond getrek waaroor jy nie beweeg nie. Al sê wie wat, al "demand" die unie dat die salpeter uitslaan. Vir werkgewers dus n uitstekende geleentheid tot afleggings vanweë kostedruk. Die werkers aan die ander kant is erg verpolitiseer en onrealistiese eise word gestel… Lees meer »